**РЕПУБЛИКА СРБИЈА**



**ОПШТИНА КОСЈЕРИЋ**

КОМИСИЈА ЗА ДОДЕЛУ СТУДЕНТСКИХ СТИПЕНДИЈА

**ОГЛАШАВА**

**КОНКУРС**

**ЗА ДОДЕЛУ ОПШТИНСКИХ СТИПЕНДИЈА ЗА 15 СТУДЕНАТА**

**Услови конкурса:**

**- да су редовни студенти високошколских установа акредитованих од стране Министарства просвете, науке и технолошког развоја Републике Србије, а који се финансирају из буџета Републике Србије,**

**- да током целокупног трајања редовних студија нису обновили ниједну годину,**

**- да први пут уписују другу и сваку наредну годину студија,**

**- да нису корисници студентске стипендије или студентског кредита који се додељују из буџета Републике Србије и**

**- да имају пребивалиште на територији општине Косјерић.**

**Стипендије се додељују у износу од 50 до 80 евра месечно по студенту (у зависности од године студија) у динарској противвредности.**

**Кандидати се могу пријавити до 11. НОВЕМБРА 2022. године (последњи дан за пријаву је 11. новембар 2022. године). Документа се предају на шалтеру општинске писарнице.**

**Кандидати су дужни да уз пријаву поднесу следећа документа (оригинале или оверене копије):**

**- уверење да су редовни студенти;**

**- уверење о просечној оцени у току студирања;**

**- уверење о месту пребивалишта.**

**Уколико је неко од кандидата студент са посебним потребама или инвалидитетом то доказује одговарајућим документом.**

**Неблаговремене и непотпуне пријаве Комисија неће разматрати.**

**Комисија за доделу општинских стипендија ће на основу критеријума регулисаних у члану 1. Одлуке о изменама и допунама правилника о условима за остваривање права на општинску стипендију („Службени лист општине Косјерић“, број 1/19 од 1. фебруара 2019. године и 10/20 од 24.12.2020. године) доставити предлог о кандидатима који испуњавају услове конкурса Општинском већу на усвајање које ће на првој наредној седници донети одлуку о додели стипендија.**

**Редослед студената за доделу стипендија утврдиће се на основу следећих критеријума:**

1. **Просечна оцена биће бодована по обрасцу: просечан успех у току студија \* 40/10 (максималан број бодова по овом критеријуму је 40)**
2. **Уписана година студија:**
   * **друга година ........................ 2 бода**
   * **трећа година ........................ 4 бода**
   * **четврта година .................... 6 бодова**
   * **пета или шеста година ....... 8 бодова**
3. **Студенти са посебним потребама или инвалидитетом ...................... 5 бодова**

**Приговори на ранг листу подносе се Општинском већу у року од 8 дана од дана пријема одлуке. Између Општинског већа (кога заступа председник општине) и студента закључиће се уговор којим ће се регулисати међусобна права и обавезе.**

**У Косјерићу, 26.10.2022. године**